Eirik Jensen

Eirik Jensen (født 1957) er en norsk tidligere polititjenestemann som soner en dom på 21 års fengsel for medvirkning til grovt narkotikalovbrudd og grov korrupsjon.HR-2020-2157-U, (sak nr. 20-128274STR-HRET), Høyesterett Han er innsatt i Kongsvinger fengsel.«Mr. Good – Gåten Eirik Jensen»: Mangler ny sprengkraft Etter tre års soning fikk han i 2023 midlertidig soningsavbrudd av helsegrunner, og fra 2024 er soningen gjenopptatt.Eirik Jensen må tilbake i fengsel

I den såkalte Cappelen–Jensen-saken ble Jensen i 2014 arrestert og suspendert fra politiet og deretter tiltalt for grov korrupsjon og narkotikasmugling i samarbeid med den selverklærte «narkobaronen» Gjermund Cappelen. Jensen ble 18. september 2017 dømt i Oslo tingrett til 21 års ubetinget fengsel for grov korrupsjon, medvirkning til narkotikasmugling og ulovlig våpenbesittelse.Eirik Jensen er dømt til 21 års fengsel for medvirkning til smugling av 13,9 tonn hasj og grov korrupsjon Han anket til Borgarting lagmannsrett; 28. januar 2019 endte behandlingen i lagmannsretten med at lagretten fant Jensen skyldig i grov korrupsjon, men frifant ham for tiltalepunktet om narkotikasmugling med knappest mulig flertall, men fagdommerne tilsidesatte lagrettens kjennelse fordi de enstemmig mente at Jensen utvilsomt var skyldig etter hele tiltalen og at lagrettens kjennelse var feil. Lagmannsretten bestemte at saken skulle behandles på nytt som meddomsrett i Borgarting lagmannsrett. Jensen anket denne beslutningen til Høyesterett, som avviste Jensens anke 22. februar 2019.Høyesterett forkaster Eirik Jensens anke Den 19. juni 2020 ble Jensen dømt på alle tiltalepunktene for grov korrupsjon og narkotikasmugling med en straff på 21 år i fengsel. Han ble derfor umiddelbart pågrepet i retten og innsatt som fange i Kongsvinger fengsel. Jensen anket straffeutmålingen til Høyesterett, men Høyesteretts ankeutvalg avviste anken 10. november 2020 og dommen er dermed rettskraftig og endelig avgjort. Jensen er fra november 2020 soningsfange og var innsatt i Kongsvinger fengsel frem til han fikk innvilget midlertidig hjemmesoning i 2023.

Jensen jobbet i politiet med bekjempelse av organisert kriminalitet, der han var pådriver for det han kalte «dialogmodellen» som skulle skape tillit og kommunikasjon opp mot kriminelle miljøer. Jensen arbeidet med både gjeng- og MC-miljøet. Han har også utgitt en selvbiografi og en kriminalroman.

 Karriere 
Jensen fullførte toårig etatsutdanning ved Statens politiskole i 1977 og arbeidet først ved Pipervika politistasjon. Per 2000 var han politiførstebetjent og per 2004 var han politioverbetjent. Høsten 2006 ble han leder for innsatsgruppa «X-Ray» i politiet, men han ble fjernet fra stillingen i 2011 og omplassert til en annen stilling uten lederoppgaver, der han skulle bidra til rapporten Oslo 2022: fremtidens kriminalitetsutfordringer i Oslo.Eirik Jensen løslatt fra fengsel: – Han har ikke tålt å sitte inne Han ble suspendert fra politiet i februar 2014 som følge av at han ble arrestert i Cappelen/Jensen-saken (se under). Jensen fikk innvilget søknad om å gå av med pensjon fra politiet 1. desember 2016 etter nærmere tre års suspensjon fra jobben.Jensen-rettssaken i VG

 Cappelen/Jensen-saken 

Arrestasjon og tiltale 
Jensen ble arrestert 24. februar 2014 og suspendert fra tjenesten. Han ble også varetektsfengslet frem til 30. juni 2014 i forbindelse med etterforskningen av narkotikanettverket ledet av Gjermund Cappelen, i det som senere ble kjent som Cappelen–Jensen-saken. Jensen ble tiltalt for grov korrupsjon og narkotikakriminalitet i februar 2016.Politimannen Eirik Jensen tiltalt for grov korrupsjon og narkotikakriminalitet i Aftenposten Jensen slapp ut av varetekt 30. juni 2014 og satt deler av tiden i full isolasjon.

Dom i Oslo tingrett
Rettssaken mot ham og Gjermund Cappelen startet i Oslo tingrett 9. januar 2017. Jensen erklærte seg «ikke skyldig».

Jensen ble 18. september 2017 domfelt i Oslo tingrett for grov korrupsjon, medvirkning til narkotikasmugling og ulovlig våpenbesittelse og dømt til 21 års ubetinget fengsel. Han valgte å anke over bevisvurderingen for korrupsjonen og narkotikasmuglingen samt saksbehandlingen.
Første behandling i Borgarting lagmannsrett
Ankesaken i Borgarting lagmannsrett startet 28. august 2018. Saken i lagmannsretten ble avsluttet 28. januar 2019 med at saken ble bestemt behandlet av ny rett. Dette skjedde etter at juryen hadde svart ja på spørsmålet om Jensen er skyldig i korrupsjon, men nei på spørsmålet om han er skyldig i medvirkning til narkotikasmugling. Et jurymedlem fortalte NRK at seks jurymedlemmer hadde stemt for å finne Jensen skyldig også i narkotikasmugling, mens fire hadde stemt for å frikjenne ham på det punktet, noe som var én stemme mindre enn kravet om syv stemmer for å finne ham skyldig.NRK: Én stemme skilte

En drøy time etter at juryens kjennelse ble opplest tilsidesatte fagdommerne juryens vurdering og slo fast at juryens vurdering var åpenbart uriktig og at Jensen «utvilsomt» er skyldig etter hele tiltalen. Lagmannsretten bestemte deretter at saken skal behandles av ny rett. Jensens forsvarer John Christian Elden uttalte at avgjørelsen vil bli anket til Høyesterett. Strafferettsprofessorene Jo Stigen og Jon Petter Rui uttalte at de ikke så noen mulighet for at Elden kan vinne frem med en slik anke.Amta.no: Jussprofessorer tror ikke Eirik Jensen når fram med anke (NTB, 29. januar 2019) Høyesterett avviste Jensens anke 22. februar 2019.Høyesterett forkaster Eirik Jensens anke

Juryavgjørelsen som ble tilsidesatt, var den siste juryavgjørelsen i norsk rettshistorie.

Andre behandling i Borgarting lagmannsrett
I henhold til rettsavgjørelsen i Borgarting lagmannsrett 28. januar 2019 skal saken behandles på nytt som meddomsrett i Borgarting lagmannsrett. Saken ble ikke umiddelbart berammet. 19. juni 2020 ble Jensen funnet skyldig i hele tiltalen for grov korrupsjon og narkotikasmugling og dømt til fengsel i 21 år.

Behandling i Høyesteretts ankeutvalg
Jensen anket straffeutmålingen inn for Høyesterett, men Høyesteretts ankeutvalg avviste anken 10. november 2020, og hele dommen er dermed rettskraftig.

Soning
Eirik Jensen sonet fra november 2020 sin dom som soningsfange i Kongsvinger fengsel, der han var innsatt som varetektsfange siden han ble pågrepet tidligere samme år.

Han ble i mars 2023 midlertidig løslatt fra fengsel av helsemessige årsaker for en periode på seks måneder etter at han ble vurdert som soningsudyktig av Kriminalomsorgen. Formålet med soningsavbruddet var at han skulle få medisinsk behandling slik at han kunne gjenoppta soningen av dommen i fengsel.

Kriminalomsorgen besluttet i 2025 at Eirik Jensen fikk gjennomføre resten av straffen sin med fotlenke. Sakkyndige konkluderte med at Jensens psykiske helsetilstand er så alvorlig at videre soning i fengsel ikke var mulig. 

 Bokutgivelser 
I 2015 utgav Jensen selvbiografien På innsiden: Historien om mitt politiliv på Kagge Forlag.

Våren 2016 utgav Jensen sammen med Thomas Winje Øijord en kriminalroman med tittelen Attentatet på Kagge Forlag.Bokanmeldelse: Eirik Jensen og Thomas Winje Øijord: «Attentatet» i VG Spesialenheten har varslet at myndighetene vil ta beslag i fremtidige bokinntekter.Gir ut sin tredje og fjerde Eirik Jensen-bok, Dagbladet

 Referanser 

Kategori:Norske politifolk
Kategori:Nordmenn dømt for narkotikaforbrytelser
Kategori:Nordmenn dømt for økonomisk kriminalitet